**ZMLUVA O KÚPE, LICENCOVANÍ A POSKYTOVANÍ SLUŽIEB**

*uzatvorená podľa ustanovenia §   269 ods. 2 zákona č. 513/1991 Zb. Obchodného zákonníka v znení neskorších predpisov (ďalej aj len „Obchodný zákonník“)v súlade so zákonom č. 185/2015 Z.z. Autorský zákon v znení neskorších predpisov a v súlade so zákonom č. 343/2015 Z .z. o verejnom obstarávaní a o zmene a doplnení niektorých zákonov (ďalej aj len „ZoVO“)*

**Predávajúci:**

Názov:

Sídlo:

Štatutárny orgán:

IBAN:

SWIFT:

IČO:

IČ DPH:

Telefón / fax:

Zapísaný v obchodnom registri:

*ďalej označený aj ako „zhotoviteľ“*

**Objednávajúci:**

Názov: Fakultná nemocnica s poliklinikou F. D. Roosevelta Banská Bystrica

Sídlo: Námestie L. Svobodu č. 1, 975 17 Banská Bystrica

Štatutárny orgán: Ing. Miriam Lapuníková, MBA, generálna riaditeľka

 Ing. Ivana Sklenková, ekonomická riaditeľka

IČO: 00 165 549

IČ DPH: SK 2021 095 670

Banka: Štátna pokladnica

IBAN: SK35 8180 0000 0070 0027 8282

BIC/SWIFT: SPSRSKBA

Zriadená Zriaďovacou listinou: MZ SR č. 1842/90-A/II-I z 18.12.1990 v znení neskorších zmien

*ďalej označený aj ako „objednávajúci, zákazník“*

**Článok I.**

**Úvodné ustanovenie**

1. Táto zmluva sa uzatvára ako výsledok verejného obstarávania v  súlade so ZoVO. Objednávajúci na obstaranie predmetu zmluvy použil postup verejného obstarávania – nadlimitnú zákazku – verejnú súťaž MST zverejnenú vo VVO č. .../2019 zo dňa....... 2019.
2. Predávajúci je podľa ZoVO uchádzačom, ktorý predložil ponuku na predmet zákazky, a ktorý bol vyhodnotený ako úspešný uchádzač a jeho ponuka bola prijatá.

**Článok II.**

**Predmet zmluvy**

* 1. Predmetom zákazky je kúpa tovaru*:* ***Chirurgický telemanipulátor pre miniinvazívnu chirurgiu v počte 2ks*** vrátane dodávky chirurgických nástrojov a spotrebného materiálu (štartovacieho balíka) na 70 chirurgických výkonovs účelovým určením pre Centrum robotickej chirurgie na oddelení zákrokových sál a robotickej chirurgie FNsP F.D. Roosevelta (ďalej en OZSaRCH)vrátane súvisiacich služieb - dodávky na miesto určenia, uvedenia do trvalej prevádzky, odskúšania funkčnosti a prevádzkyschopnosti zariadenia, odovzdania sprievodnej a technickej dokumentácie, odborného zaškolenia tímov lekárov a inštrumentárok, záručného autorizovaného servisu a pozáručného autorizovaného servisu

 Súčasťou predmetu zákazky bude aj následný pozáručný servis s plným servisným pokrytím na dobu 4 rokov..........       *(uviesť presný názov, typ zariadenia)* od výrobcu       *(doplní uchádzač/predávajúci)*“ v rozsahu podrobne vymedzenom v časti - Opis predmetu zákazky v špecifikácii podľa Prílohy č. 1 *(Podrobný technický opis predmetu zmluvy),*  Prílohy č. 2 *(Cenová ponuka)*, Prílohy č. 3 *(Zoznam subdodávateľov)*, tvoriacich neoddeliteľnú súčasť tejto zmluvy – (ďalej len „tovar“ alebo „zariadenie“).

* 1. Na základe tejto zmluvy sa predávajúci zaväzuje previesť vlastnícke práva k tovaru na objednávajúceho.
	2. Objednávajúci sa zaväzuje prevziať tovar od predávajúceho a zaplatiť mu kúpnu cenu, a to za podmienok dojednaných v tejto zmluve.

**Článok III.**

**Čas, miesto a spôsob plnenia zmluvy**

3.1. Zmluvné strany sa dohodli, že súčasťou dodania tovaru sú aj služby spojené s dodaním tovaru do miesta plnenia, vyloženie tovaru, montáž, odborná inštalácia, vykonanie prvej úradnej skúšky, odovzdanie kompletnej dokumentácie, uvedenia zariadenia do trvalej prevádzky a odborného zaškolenia zamestnancov objednávajúceho k obsluhe tovaru a plné servisné pokrytie v rozsahu 60 mesiacov, z toho 12 mesiacov plynie záručný servis a 48 mesiacov plynie pozáručný servis.

3.2. Predávajúci sa zaväzuje, že predmet zmluvy dodá na miesto plnenia najneskôr do 12 týždňov od nadobudnutia účinnosti tejto zmluvy.

3.3. Presný deň dodania predmetu zmluvy oznámi predávajúci kupujúcemu najneskôr 2 pracovné dni vopred. Objednávajúci je na tento účel povinný poskytnúť predávajúcemu potrebnú súčinnosť. Súčinnosťou sa rozumie najmä zabezpečenie funkčného výťahu pre transport tovaru do určených priestorov, umožnenie vstupu do priestorov.

3.4. Predávajúci je povinný tovar nainštalovať a uviesť do prevádzky bezodkladne po dodaní.

3.5. Predávajúci je povinný zabezpečiť odborné zaškolenie zamestnancov objednávajúceho. Zaškolenie bude pozostávať zo zaškolenia obsluhy zariadenia a zo zaškolenia do aplikácií. O oboch zaškoleniach budú vyhotovené protokoly, v ktorých bude uvedený minimálne počet vyškolených osôb, ich mená a podpisy, rozsah a druh školenia, termín a dĺžka trvania, miesto zaškolenia a meno/mená osoby/osôb zodpovedných za školenie vrátane ich podpisov. Presný termín a miesto školenia budú určené po vzájomnej dohode oboch zmluvných strán.

3.6. Predávajúci je povinný dodať objednávajúcemu spolu s tovarom faktúru a dodací list a dokumenty vzťahujúce sa k tovaru, najmä:

* sprievodná a technická dokumentácia a návod na obsluhu v Slovenskom alebo českom jazyku,
* EC Declaracion comformity – ES vyhlásenie o zhode, vrátane certifikátov,
* záručný list, potvrdenia záruky na jednotlivé funkčné celky tovaru a ich komponenty,
* inštalačný protokol na daný tovar s uvedením presného názvu a výrobcu zariadenia vrátane vykonania preberacej funkčnej skúšky zariadenia, v protokole budú rozpísané položky, z ktorých predmet zákazky pozostáva, vrátane uvedenia výrobných čísiel jednotlivých funkčných celkov a ich komponentov,
* platný ŠUKL kód prístroja,
* ďalšie relevantné doklady,
* protokol o odbornom zaškolení personálu do obsluhy zariadenia.

3.8 Záväzok predávajúceho dodať tovar sa považuje za splnený riadnym dodaním tovaru a vykonaním súvisiacich služieb, najmä uvedením tovaru do trvalej prevádzky, vrátane spísania protokolu a odovzdania sprievodnej dokumentácie a odborným zaškolením obsluhy.

 Predávajúci a zaväzuje dodať predmet zmluvy v súlade s dohodnutými technicko-medicínskymi parametrami, platnými právnymi predpismi, technickými normami a podmienkami tejto zmluvy.

Tovar bude chránený – balený obvyklým spôsobom u dodávok tohto druhu tovaru tak, aby nedošlo k jeho poškodeniu alebo zničeniu.

3.9. Miesto dodania je Fakultná nemocnica s poliklinikou F. D. Roosevelta Banská Bystrica, Námestie L. Svobodu 1, 975 17 Banská Bystrica.

3.10.Predávajúci vyhlasuje, že pred podpisom tejto zmluvy sa oboznámil s miestom dodania zariadení, a to obhliadkou na mieste samom.

3.11. Objednávajúci na dodacom liste podpisom a pečiatkou potvrdí dodanie a prevzatie tovaru.

3.12. Objednávajúci má právo odmietnuť prevzatie dodávky a vrátiť ju na náklady predávajúceho v prípade, že predmet plnenia sa nezhoduje so špecifikáciou tovaru podľa tejto zmluvy.

3.13. Plnenie zmluvy prostredníctvom subdodávateľov:

3.13.1. Predávajúci je vzhľadom na rozsah plnenia oprávnený plniť svoje záväzky z tejto zmluvy aj prostredníctvom tretích osôb (subdodávateľov), v takom prípade predávajúci v prílohe k zmluve najneskôr v čase jej uzavretia uvedie, údaje o všetkých známych subdodávateľoch, a to v rozsahu údajov uvedených v prílohe č. 3 k zmluve a údaje o osobe oprávnenej konať za subdodávateľa v rozsahu meno a priezvisko, adresa pobytu, sídlo, podiel plnenia zmluvy.

3.13.2. Predávajúci zodpovedá za výber svojich subdodávateľov a/alebo spolupracujúcich tretích osôb.

3.13.3. Pokiaľ predávajúci použije na plnenie svojich záväzkov podľa tejto zmluvy tretiu osobu, zodpovedá, akoby záväzok plnil sám.

3.13.4. Predávajúci je povinný oznámiť objednávajúcemu bezodkladne akúkoľvek zmenu údajov o subdodávateľovi a rovnako tak prípadnú zmenu subdodávateľa a jeho údaje.

3.13.5. Predávajúci je povinný písomne predložiť objednávajúcemu na odsúhlasenie každého subdodávateľa.

3.14. Ak sa na predávajúceho a jeho subdodávateľov vzťahuje povinnosť zapisovať sa do registra partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov, predávajúci je povinný dodržať túto povinnosť počas celej doby platnosti a účinnosti tejto zmluvy, pričom sa zaväzuje rovnako zabezpečiť plnenie tejto povinnosti všetkými jeho subdodávateľmi. V prípade, ak počas plnenia tejto zmluvy dôjde k právoplatnému výmazu niektorého subdodávateľa z registra partnerov verejného sektora, je predávajúci povinný okamžite ukončiť plnenie tejto zmluvy prostredníctvom takéhoto subdodávateľa.

**Článok IV.**

**Kúpna cena a platobné podmienky**

4.1. Kúpna cena je medzi zmluvnými stranami dohodnutá v zmysle zákona č. 18/1996 Z. z. o cenách v znení neskorších predpisov a jeho vykonávajúcej vyhlášky č. 87/1996 Z. z. v znení neskorších predpisov.

4.2. Kúpna cena je zmluvnými stranami dohodnutá ako konečná kúpna cena so všetkými poplatkami, všetkými súvisiacimi službami, a jej presná špecifikácia je uvedená v Prílohe č. 2 tejto zmluvy.

 Cena za celý predmet zákazky bez DPH .............................

 DPH 20 %..............................................................................

 Cena za celý predmet zmluvy vrátane DPH .........................

 vyjadrená slovom:      .

* 1. V kúpnej cene sú zahrnuté všetky náklady predávajúceho spojené s dodaním tovaru a prevodom vlastníckeho práva, vrátane cla, nákladov na balenie, dopravu do miesta dodania, poistenie, licencia, náklady inštalácie, skúšobnej prevádzky, zaškolenia zamestnancov, servisného pokrytia, prípadne prepojenie ďalších technologických zariadení nevyhnutných pre riadnu a bezpečnú prevádzku prístroja.

4.4. Predávajúcemu vzniká nárok na zaplatenie kúpnej ceny na základe riadneho dodania tovaru a všetkých služieb s tým súvisiacich, v súlade s touto zmluvou.

4.5. Predávajúci je oprávnený požadovať len také zmeny dohodnutej kúpnej ceny, ktoré vyplývajú zo zmien daňových predpisov *(zmena výšky zákonnej sadzby DPH)*. Úprava ceny sa bude riešiť rokovaním zmluvných strán, výsledkom ktorého bude písomný dodatok k zmluve.

4.6. Cena za dodanie tovaru bude uhradená v eurách bezhotovostným platobným stykom.

* 1. Objednávajúci preddavky z kúpnej ceny neposkytuje. Kúpna cena bude uhradená po riadnom dodaní tovaru a na základe doručenej faktúry za podmienok dohodnutých v tejto zmluve.
	2. Splatnosť faktúry je 30 dní pre chirurgický telemanipulátor vrátane súvisiacich služieb,. Splatnosť faktúr pre pozáručný servis je 30 dní, pričom Predávajúci vystaví faktúru 2x ročne, vždy po uplynutí 6 kalendárnych mesiacov .
	3. Faktúra spracovaná v súlade s platnou legislatívou, bude doručená kupujúcemu na adresu uvedenú v záhlaví tejto zmluvy v troch originálnych výtlačkoch a bude obsahovať minimálne tieto údaje:
* označenie kupujúceho a predávajúceho, IBAN, SWIFT,
* IČO a DIČ kupujúceho a IČO predávajúceho,
* číslo tejto zmluvy a deň jej uzatvorenia,
* číslo faktúry, resp. daňového dokladu,
* deň odoslania a deň splatnosti faktúry,
* fakturovanú sumu vyjadrenú v EUR s DPH a bez DPH,
	1. Neoddeliteľnou súčasťou faktúry bude dodací list a preberací a odovzdávací protokol podpísaný oboma zmluvnými stranami.
	2. Ak faktúra obsahuje formálne, vecné alebo číselné chyby, alebo ak faktúra nemá náležitosti daňového dokladu podľa platnej legislatívy a kupujúci na túto skutočnosť upozorní predávajúceho, ten je povinný zaslať kupujúcemu opravený doklad. Lehota splatnosti faktúry, začína v tomto prípade plynúť až okamihom doručenia opravenej faktúry, resp. faktúry ktorá spĺňa náležitosti daňového dokladu.

**Článok V.**

**Záručné podmienky a reklamácia vád tovaru**

5.1. Predávajúci sa zaväzuje dodať tovar v množstve, sortimente a akosti určenej príslušnými predpismi vzťahujúcimi sa na daný predmet tovaru, platnou legislatívou SR a podľa požiadaviek kupujúceho zadaných v tejto zmluve a v špecifikácii predmetu zákazky.

5.2. Predávajúci zodpovedá za právne i faktické vady, ktoré má tovar v okamihu prechodu nebezpečenstva škody na kupujúceho, a to aj vtedy, ak sa vada stane zjavnou až po tomto čase. Predávajúci zodpovedá aj za vadu, ktorá vznikne až po prechode nebezpečenstva škody na tovare na kupujúceho, ak je vada spôsobená porušením povinností predávajúceho.

5.3. Predávajúci poskytne na dodaný tovar ako celok záruku v dĺžke min. 12 mesiacov odo dňa riadneho odovzdania a prevzatia tovaru, ktorý je vyznačený na protokole o odovzdaní a prevzatí tovaru, záruka na spotrebný materiál bude stanovená výrobcom.

5.4. Zárukou preberá predávajúci zodpovednosť najmä za to, že tovar bude po dojednanú dobu spôsobilý na užívanie na dojednaný účel a bude bez vád.

5.5. Ak nie je uvedené v tomto článku zmluvy inak, prípadné reklamácie a nároky z vád tovaru budú riešené v zmysle príslušných ustanovení Obchodného zákonníka, ustanovenia § 428 ods. 1 písm. b) a c) Obchodného zákonníka sa nepoužijú.

5.6. Objednávajúci je oprávnený podať reklamáciu písomne poštou alebo emailom.

5.7. V prípade podanej reklamácie sa predávajúci zaväzuje rozhodnúť o jej oprávnenosti do 30 pracovných dní od jej doručenia, a to písomne alebo na email objednávajúceho.

5.8. V prípade, ak predávajúci dodá objednávajúcemu tovar v kvalite, ktorá nezodpovedá požiadavkám objednávajúceho alebo tovar, ktorý má vady, je poškodený alebo znehodnotený, je predávajúci povinný vykonať vhodné úpravy, vymeniť tento tovar tovarom v zodpovedajúcej kvalite a bez vád alebo odstrániť vady tovaru, a to najneskôr do 10 pracovných dní od uznania reklamácie. Ak nie je možné reklamáciu vyriešiť odstránením vady alebo výmenou tovaru, zmluvné strany sa môžu dohodnúť na zľave z ceny tovaru formou dobropisu alebo na odstúpení od zmluvy, pričom voľba práva je na strane objednávajúceho.

5.9. V prípade vzniku alebo zistenia vady tovaru, ktorá robí tovar neupotrebiteľným alebo funkčne len čiastočne upotrebiteľným, plynutie záručnej doby sa preruší až do jej úplného odstránenia, ktoré bude písomne potvrdené kupujúcim, záručná doba sa automaticky predĺži o túto dobu.

5.10. Zodpovednosť predávajúceho za vady sa nevťahuje na bežné opotrebenie tovaru (alebo jeho časti) spôsobené používaním tovaru a neodbornou manipuláciou s tovarom v rozpore s návodom na obsluhu, v tomto prípade nie je predávajúci povinný odstrániť vady alebo vykonať servisný zásah na vlastné náklady, avšak je predávajúci povinný na základe žiadosti objednávajúceho predložiť cenovú ponuku na opravu tovaru alebo výmenu chybného komponentu a na základe osobitnej objednávky vystavenej kupujúcim vady odstrániť.

5.11. Akékoľvek náklady spojené s oprávnenou reklamáciou objednávajúceho znáša v plnom rozsahu predávajúci.

5.12. Uplatnením nárokov podľa tohto článku zmluvy nie je dotknutý nárok objednávajúceho na náhradu škody a zaplatenie zmluvnej pokuty.

**Článok VI.**

**Servisné podmienky**

* 1. Predávajúci sa zaväzuje, že zabezpečí na tovar plné servisné pokrytie počas trvania záručnej doby, minimálne však počas 12 mesiacov odo dňa riadneho dodania a inštalácie tovaru a pozáručný servis minimálne 48 mesiacov, t.j. komplexný autorizovaný full servis na tovar a jeho súčasti, za účelom jeho bezporuchovej prevádzky, a za účelom udržania všetkých parametrov uvedených v technickej špecifikácii,*(pričom je povinný uviesť minimálne nasledovné servisné podmienky):*

6.2. Servis vlastný/zmluvný –       *(uvedie uchádzač/predávajúci)*,

6.3. Kontakty:

 názov servisného strediska:..................................

 sídlo: ..................................................................

 telefón:................................................................

 e-mail:...........................................................

 meno kontaktnej osoby centrály servisného strediska:.....................................

6.4. Predávajúci sa zaväzuje poskytnúť záruku k tovaru v dĺžke trvania 12 mesiacov odo dňa jeho kompletného dodania a uvedenia do prevádzky, s výnimkou príslušenstva a spotrebného materiálu, kde je záručná doba kratšia. V rámci záručnej doby je Predávajúci povinný na svoje vlastné náklady udržiavať systém vo funkčnom stave spôsobilý efektívneho využitia na účely, na ktoré bol zakúpený, a na ktoré je určený. V rámci záručnej doby sa dodávateľ zaväzuje Zákazníkovi poskytovať plný servis, a to vrátane dodania náhradných dielov (tzn. práca technika, náklady na cestovné servisného technika a ceny použitých náhradných dielov k oprave).

6.5. Servisný technik predávajúceho je povinný nastúpiť na odstránenie vady v mieste inštalácie predmetu zmluvy do 24 hodín od nahlásenia v pracovný deň medzi 7:00 a 16:00 hod., resp. do 12:00 hod. nasledujúceho pracovného dňa, pokiaľ vada bola nahlásená po 16:00 hod. pracovného dňa alebo počas mimopracovného dňa. V prípade, ak odstránenie vady nevyžaduje príchod servisného technika predávajúceho do miesta inštalácie zariadení, je predávajúci oprávnený začať odstraňovať vadu formou vzdialeného prístupu v lehote najneskôr do 12 hodín od nahlásenia v pracovný deň medzi 7:00 a 16:00 hod., resp. do 12:00 hod. nasledujúceho pracovného dňa, pokiaľ vada bola nahlásená po 16:00 hod. pracovného dňa alebo počas mimopracovného dňa.

* 1. Maximálna doba odstránenia poruchy bez náhradných dielov od nahlásenia poruchy do servisného strediska       *(uvedie uchádzač/predávajúci – požiadavka verejného obstarávateľa/objednávajúceho max do 48 hodín)*,
	2. Maximálna doba odstránenia poruchy s náhradnými dielmi od nahlásenia poruchy do servisného strediska       *(uvedie uchádzač/predávajúci – požiadavka verejného obstarávateľa/kupujúceho max do 72 hodín)*
	3. Počet bezplatne vykonaných preventívnych prehliadok predpísaných výrobcom zariadenia počas doby plného servisného pokrytia       *(uvedie uchádzač/predávajúci- požiadavka verejného obstarávateľa/kupujúceho pre min 1x ročne, resp. podľa pokynov výrobcu zariadenia)***,**
	4. Predávajúci garantuje uptime prístroja: minimálne D= 98% pričom pre výpočet percentuálnej funkčnosti sa ako základ berie počet kalendárnych dní v roku.

 Výpočet parametra D – dostupnosti prevádzky zariadenia je nasledovná:

 (T – V)

 D = --------- x 100

 T

D – dostupnosť prevádzky CT zariadenia v percentách

T – počet prevádzkových hodín za sledované obdobie jedného kalendárneho roka prevádzky zariadenia, počítané ako počet kalendárnych dní v roku \* 24 hodín

V – výpadok prevádzky zariadenia v hodinách počas sledovaného obdobia jedného kalendárneho roka prevádzky zariadenia, pričom výpadkom prevádzky zariadenia sa rozumie taký prevádzkový stav zariadenia, kedy v dôsledku výskytu vady na tomto zariadení je nedostupná alebo chybná funkčnosť jednej alebo viacerých funkcionalít zariadenia nevyhnutných na jeho používanie dohodnutým spôsobom popísaným v dodanej prevádzkovej dokumentácii, pričom chybná alebo nedostupná funkcionalita má negatívne dopady na činnosť objednávajúceho a zariadenie nie je možné použiť v požadovanej kvalite.

* 1. Zmluvné strany sa dohodli, že v prípade nedodržania minimálnej dostupnosti prevádzky zariadenia uvedenej v bode 6.10. tejto zmluvy, má objednávajúci právo uplatniť nárok na náhradu škody a ušlého zisku v tomto rozsahu:

Ak D je v danom kalendárnom roku menej ako 98 % vzniká objednávajúcemu nárok na náhradu škody a ušlého príjmu vypočítaného dosadením hodnôt do nasledovného vzorca:

N = (DD – DV) x PV x PP, v ktorom

* N je výška nároku na náhradu škody a náhradu ušlého príjmu v eurách,
* DD je 98 % počtu dní, počas ktorých má byt zariadenie v kalendárnom roku dostupné,
* DV je počet dní výpadku zariadenia, pričom DV je počet všetkých kalendárnych dní výpadku,
* PV je priemerný denný počet výkonov, ktorý sa určí ako počet výkonov, ktoré boli na zariadení urobené a vyúčtované za čas trvania prevádzky zariadenia počas príslušného kalendárneho roka,
* PP je priemerná platba za 1 výkon urobený na zariadení v eurách prijatá objednávajúcim, ktorá sa určí ako podiel počtu výkonov urobených na zariadení v príslušnom kalendárnom roku a súčtu sumy prijatých platieb za všetky výkony urobené na zariadení v príslušnom kalendárnom roku.

Uplatnenie nároku na náhradu škody a ušlého príjmu sa uplatňuje na základe vyhodnotenia dostupnosti prevádzky zariadenia vždy za predchádzajúci kalendárny rok trvania tejto zmluvy. Prvým obdobím, za ktoré sa vyhodnocuje dostupnosť prevádzky zariadenia je obdobie začínajúce kalendárnym dňom nasledujúcim po dni nasadenia zariadenia do prevádzky a končiace 31. decembrom kalendárneho roka v ktorom bolo zariadenie nasadené do prevádzky. Nasledujúce obdobia vždy začínajú 1. januárom daného kalendárneho roka platnosti tejto zmluvy a končia 31. decembrom daného kalendárneho roka alebo dňom ukončenia platnosti tejto zmluvy ak zmluva skončí platnosť pred 31. decembrom daného kalendárneho roka.

* 1. Komplexná záruka (plné servisné pokrytie) predstavuje súbor opatrení, ktoré bude v rámci ceny za predmet zmluvy vykonávať predávajúci po dobu trvania doby full servisu na predmete zmluvy za účelom bezporuchovej prevádzky predmetu zmluvy a za účelom udržania všetkých parametrov uvedených v technickej špecifikácií predmetu zmluvy. Opatreniami sa rozumie najmä, nie však výlučne:
* oprava vád a porúch predmetu zmluvy, t.j. uvedenie predmetu zmluvy do stavu plnej využiteľnosti vzhľadom k jeho technickým parametrom,
* dodávka a výmena všetkých potrebných náhradných dielov a súčiastok
* vykonanie štandardných vylepšení predmetu zmluvy podľa rozhodnutia predávajúceho, vrátane vykonania aktualizácií, t.j. update softwarového vybavenia predmetu zmluvy,
* dodávky a zabudovanie náhradných dielov, ktoré sú potrebné k riadnej a bezporuchovej prevádzke predmetu zmluvy, vrátane demontáže, odvozu a likvidácie použitého a nepotrebného spotrebného materiálu, náplní a náhradných dielov,
* vykonanie validácií a kalibrácií zariadenia (resp. jeho relevantných častí),
* vykonanie pravidelných technických kontrol a prehliadok vo výrobcom predpísanom rozsahu a intervale podľa servisného manuálu, pričom poslednú takúto kontrolu je predávajúci povinný vykonať mesiac pred uplynutím doby full servisu a bezplatne odstrániť všetky zistené vady a nedostatky,
* vykonanie ďalších servisných úkonov a činností v súlade s príslušnou právnou úpravou a aplikovateľnými normami,
* práce (servisné hodiny) a dojazdy servisných technikov predávajúceho do miesta inštalácie predmetu zmluvy v rámci zabezpečenia full servisu,
* vykonanie akýchkoľvek neplánovaných opráv a údržby, ktoré nevyplývajú zo servisného plánu výrobcu zariadenia, ak takáto oprava je nevyhnutná za účelom zabezpečenia prevádzky zariadenia, vrátane generálnej opravy,
* technicko-organizačná pomoc a poradenstvo pri prevádzkovaní zariadenia prostredníctvom klientskeho pracoviska predávajúceho, a to v rozsahu minimálne 10 hodín v jednom kalendárnom mesiaci

**Článok VII.**

**Sankcie**

7.1.

1. V prípade ak bude objednávajúci v omeškaní so splnením peňažného záväzku v zmysle tejto zmluvy, je predávajúci oprávnený účtovať si úrok z omeškania vo výške podľa ustanovení § 369 ods. 2 zákona č. 513/1991 Zb. Obchodný zákonník v znení neskorších zmien a doplnení, v spojení s § 1 ods. 1 nariadenia vlády č. 21/2013 Z. z., ktorým sa vykonávajú niektoré ustanovenia Obchodného zákonníka.

7.2. Objednávajúci je oprávnený uplatniť si zmluvnú pokutu vo výške 0,1% z ceny nedodaného tovaru za každý, aj začatý deň omeškania v prípade, že predávajúci nedodrží zmluvne dohodnutú lehotu dodania, pričom za omeškanie sa nepovažuje lehota 30 dní od maximálnej lehoty dodávky. Tým nie je dotknuté právo objednávajúceho na náhradu škody, ktorá mu vznikla nedodržaním dohodnutého termínu plnenia.

7.3. Objednávajúci je oprávnený uplatniť si zmluvnú pokutu vo výške 100,- eur za každý, aj začatý deň omeškania v prípade, že predávajúci nedodrží zmluvne dohodnutú lehotu, na nástup technika na servis, na výmenu vadného tovaru alebo odstránenie vád tovaru podľa tejto zmluvy. Tým nie je dotknuté právo objednávajúceho na náhradu škody, ktorá mu vznikla nedodržaním dohodnutého termínu výmeny vadného tovaru alebo odstránenia vád.

7.4 Predávajúci sa zaväzuje, že si nebude voči objednávajúcemu nárokovať iné, než vyššie uvedené sankcie.

**Článok VIII.**

**Prechod rizika a prechod vlastníckeho práva**

1. Prechod rizika za prípadné škody prechádza z predávajúceho na objednávajúceho momentom odovzdania a prevzatia tovaru, ak v tejto zmluve nie je uvedené inak.
2. Prechod vlastníckeho práva k tovaru prechádza z predávajúceho na objednávajúceho okamihom odovzdania a prevzatia tovaru.

**Článok IX.**

**Postúpenie a započítanie pohľadávok**

9.1. Zmluvné strany sa dohodli, že akékoľvek pohľadávky, ktoré eviduje predávajúci voči objednávajúcemu, nie je možné v zmysle § 525 ods. 2 zákona č. 40/1964 Zb. Občianskeho zákonníka postúpiť na tretiu osobu bez predchádzajúceho písomného súhlasu objednávajúceho.

9.2. Na predchádzajúci písomný súhlas kupujúceho s postúpením pohľadávky na tretiu osobu sa v zmysle Príkazu ministra zdravotníctva SR č. 7/2017 zo dňa 25. septembra 2017, vyžaduje predchádzajúci písomný súhlas Ministerstva zdravotníctva SR.

9.3. V prípade ak predávajúci postúpi pohľadávky na tretiu osobu v rozpore s touto zmluvou, je takéto postúpenie podľa ustanovenia § 39 zákona č. 40/1964 Zb. Občianskeho zákonníka neplatné.

* 1. Predávajúci berie na vedomie, že jednostranné započítanie pohľadávok nie je možné. Započítanie pohľadávok objednávajúceho je možné len na základe písomnej dohody o započítaní pohľadávok štátu, zmysle § 8 zák. č. 374/2014 o pohľadávkach štátu v platnom znení.

**Článok X.**

**Skončenie zmluvy**

10.1.Táto zmluva sa skončí jej riadnym splnením a po uplynutí doby plného servisného pokrytia.

10.2. Túto zmluvu je možné ukončiť aj na základe vzájomnej dohody oboch zmluvných strán k dátumu, ktorý si dohodnú.

10.3. Objednávajúci a predávajúci môžu od tejto zmluvy odstúpiť v prípade podstatného porušenia zmluvných podmienok, ak druhá zmluvná strana nevykoná nápravu do 30 dní ani napriek predchádzajúcemu písomnému upozorneniu. Objednávajúci môže odstúpiť od tejto zmluvy aj z dôvodov uvedených v § 19 ZoVO.

10.5 Právne účinky odstúpenia od tejto zmluvy, nastávajú dňom doručenia písomného oznámenia o odstúpení druhej zmluvnej strane.

10.6. Odstúpenie od tejto zmluvy musí mať písomnú formu, musí byť doručené druhej zmluvnej strane a musí v ňom byť uvedený konkrétny dôvod odstúpenia, inak je neplatné.

10.7. Zmluvné strany sa dohodli, že zásahy úradných miest a zásahy vis major, ktorých dôsledkom je nemožnosť plnenia zmluvy niektorou zo zmluvných strán, sú dôvodom pre ukončenie zmluvy. Ak v tomto prípade nedôjde k dohode zmluvných strán o ukončení zmluvy, ktorákoľvek zo zmluvných strán je oprávnená od zmluvy odstúpiť.

10.8. Ak sa zmluvné strany písomne nedohodnú inak, v prípade ukončenia tejto zmluvy, podľa tohto článku, si zmluvné strany bezodkladne vrátia poskytnuté plnenia.

**Článok XI.**

**Mlčanlivosť**

1. Všetky skutočnosti, informácie, podklady, stanoviská a údaje, ktoré sa zmluvné strany dozvedia v súvislosti so zmluvou, jej plnením, okrem skutočností, informácií a údajov, ktoré podliehajú zverejneniu a/alebo sprístupneniu podľa osobitných všeobecne záväzných právnych predpisov Slovenskej republiky, sú dôvernými informáciami. Zmluvné strany sú povinné zachovávať mlčanlivosť o dôverných informáciách, ibaže by zo zmluvy alebo z príslušných všeobecne záväzných právnych predpisov vyplývalo niečo iné. Poskytnúť dôverné informácie tretej osobe môže niektorá zo zmluvných strán len po predchádzajúcom písomnom súhlase druhej zmluvnej strany. Zmluvné strany budú zodpovedné za akékoľvek straty a škody, ktoré vzniknú z dôvodu nedodržania tejto povinnosti.

**Článok XII.**

**Licencia**

1. Zmluvné strany sa dohodli, že ku všetkým dielam chráneným zákonom č. 185/2015 Z.z. autorský zákon v znení neskorších predpisov, ktoré dodá predávajúci objednávajúcemu v rámci dodávky tovaru podľa tejto zmluvy alebo v rámci poskytovania služieb plného servisného pokrytia k dodanému tovaru.
2. Softvér vložený do Systému sa poskytuje na základe licencie a Zákazníkovi sa nepredáva. V súlade so znením a podmienkami tejto Zmluvy predávajúci poskytuje Zákazníkovi: nevýlučnú, neprevoditeľnú, odplatnú, obmedzenú licenciu na použitie Softvéru výhradne ako súčasti Systému v podobe strojovo vykonateľného objektového kódu a iba v spojení s prevádzkovaním Systému. Zákazník nie je oprávnený používať, kopírovať, upravovať alebo prevádzať Softvér alebo jeho kópiu, či už ako celok alebo časť. Zákazník ďalej nie je oprávnený vykonávať reverzné (spätné) inžinierstvo, dekompiláciu, rozoberanie, pokúšať sa získať zdrojový kód alebo inak manipulovať so Softvérom, s výnimkou prípadov a iba v takom rozsahu, keď je uvedený zákaz manipulácie nutné pozmeniť, aby bol v súlade s platnými právnymi predpismi. V takom prípade je Zákazník povinný požiadať predávajúceho o informácie, ktoré potrebuje získať zo Softvéru, a predávajúci môže podľa svojej úvahy poskytnúť Zákazníkovi informácie v súlade s obmedzeniami na základe dobrých mravov a stanoviť podmienky na použitie Softvéru.
3. V prípade, ak počas platnosti tejto zmluvy dodá predávajúci objednávajúcemu upgrade alebo update softvéru k tovaru, resp. iné zmeny softvéru k tovaru, alebo ak predávajúci počas platnosti tejto zmluvy nahradí pôvodne dodaný softvér k dielu novým softvérom alebo inou verziou (spravidla vyššou verziou) pôvodného softvéru, platí, že dodaním takéhoto upgrade, update, alebo dodaním inej zmeny softvéru/diela alebo inej verzie softvéru k tovaru udelil predávajúci objednávajúcemu licenciu/sublicenciu k takémuto upgrade, update, inej zmene alebo vyššej verzii v rovnakom rozsahu a za rovnakých podmienok ako bola udelená k pôvodnému softvéru/dielu.

**Článok XIII.**

**Záverečné ustanovenia**

13.1. Táto zmluva nadobúda platnosť dňom jej podpisu štatutárnymi zástupcami oboch zmluvných strán a účinnosť dňom nasledujúcim po dni jej zverejnenia v Centrálnom registri zmlúv SR.

13.2. Práva a povinnosti účastníkov, ktoré nie sú v tejto zmluve výslovne upravené, riadia sa ustanoveniami Obchodného zákonníka a inými všeobecne záväznými právnymi predpismi platnými na území Slovenskej republiky.

13.3. Podmienky tejto zmluvy boli zmluvnými stranami dohodnuté v súlade s legislatívou platnou na území Slovenskej republiky. Všetky spory vyplývajúce z tejto zmluvy alebo vzniknuté v súvislosti s ňou, budú zmluvné strany riešiť predovšetkým vzájomnou dohodou. Ak k dohode nedôjde, predložia spory na výlučné a konečné rozhodnutie súdu príslušnému v zmysle zákona č. 160/2015 Z.z. Civilného sporového poriadku v znení neskorších predpisov.

13.4. Túto zmluvu je možné meniť len písomnou formou, ako dodatok k zmluve, pri dodržaní ustanovení § 18 ZoVO, ktorý bude podpísaný obidvoma zmluvnými stranami. Tieto dodatky sa stanú neoddeliteľnou súčasťou tejto zmluvy.

13.5. Zmluvné strany sa dohodli, že ak by akékoľvek ustanovenie tejto zmluvy bolo z akéhokoľvek dôvodu neplatné, je neplatným len toto ustanovenie, pokiaľ z povahy, z obsahu alebo z okolností tejto zmluvy, za ktorých došlo k jej uzatvoreniu, nevyplýva, že toto ustanovenie nemožno oddeliť od ostatného obsahu a pokiaľ to nie je vylúčené právnymi predpismi. V prípade, ak by došlo k situácii uvedenej v predchádzajúcej vete, zmluvné strany vykonajú bezodkladne doplnenie zmluvných podmienok v súlade s Obchodným zákonníkom a ZoVO tak, aby bol zachovaný zmysel a účel neplatného ustanovenia. Uvedené doplnenie nevykonajú iba v prípade, ak by bol už samotný zmysel a účel neplatného ustanovenia právne nemožný a/alebo nedovolený a teda neplatné ustanovenie by objektívne nebolo možné nahradiť iným platným ustanovením so zachovaním jeho zmyslu a účelu.

13.6. Zmluvné strany sa dohodli, že na doručovanie všetkých písomností vyplývajúcich z tohto zmluvného vzťahu sa primerane použijú ustanovenia § 111 až § 113 zákona č. 160/2015 Z.z. Civilného sporového poriadku v znení neskorších predpisov.

13.7. Pre vylúčenie akýchkoľvek pochybností sa zmluvné strany dohodli, že pri plnení zmluvných záväzkov, ktoré vznikli z tejto zmluvy majú prednosť ustanovenia tejto zmluvy. V prípade skutočností, ktoré nie sú v zmluve výslovne upravené, majú prednosť požiadavky vyplývajúce zo súťažných podkladov objednávajúceho v postavení verejného obstarávateľa, zadané v procese verejného obstarávania a v prípade skutočností, ktoré nie sú upravené v zmluve a nevyplývajú ani z predzmluvných požiadaviek uvedených v súťažných podkladoch, má prednosť zákonná úprava. V prípade vzniku skutočností, ktoré nie sú výslovne upravené v tejto zmluve, nevyplývajú zo súťažných podkladov alebo zo zákona, uzatvoria zmluvné strany písomný dodatok k tejto zmluve, prípadne osobitnú písomnú dohodu v súlade s ustanoveniami ZoVO.

13.8. Táto zmluva je vyhotovená v štyroch rovnopisoch, z ktorých každý má platnosť originálu. Objednávajúci obdrží dve vyhotovenia a predávajúci obdrží dve vyhotovenia.

13.9. Zmluvné strany vyhlasujú, že si túto zmluvu prečítali, porozumeli jej obsahu a s dohodnutými podmienkami súhlasia a že sú spôsobilé k zmluvným prejavom v tejto zmluve, čo potvrdzujú svojimi podpismi.

Neoddeliteľnou súčasťou tejto kúpnej zmluvy sú:

Príloha č. 1 – *Podrobný technický opis predmetu zmluvy,*

Príloha č. 2 – C*enová ponuka č.*       zo dňa

Príloha č. 3 – *Zoznam subdodávateľov,*

|  |  |
| --- | --- |
| V Banskej Bystrici dňa .......................... | V ............................... dňa ........................ |
| ...................................................**Ing. Miriam Lapuníková, MBA**generálna riaditeľkaFakultná nemocnica s poliklinikou F. D. Roosevelta Banská Bystrica | ................................................... |
| ...................................................**Ing. Ivana Sklenková**ekonomická riaditeľkaFakultná nemocnica s poliklinikou F. D. Roosevelta Banská Bystrica |  |

**RÁMCOVÁ ZMLUVA O KÚPE NÁSTROJOV A PRÍSLUŠENSTVA**

*uzatvorená podľa ustanovenia § 409 zákona č. 513/1991 Zb. Obchodného zákonníka v znení neskorších predpisov (ďalej aj len „Obchodný zákonník“) a v súlade so zákonom č. 343/2015 Z .z. o verejnom obstarávaní a o zmene a doplnení niektorých zákonov (ďalej aj len „ZoVO“)*

**Článok I.**

**Zmluvné strany**

***Predávajúci:***

***Obchodné meno***

Sídlo

*Štatutárny orgán*

*IČO*

*IČ DPH*

*Zapísaný v:*

*Banka*

*IBAN*

BIC

 (ďalej len **„predávajúci“**)

***Kupujúci***

Názov **Fakultná nemocnica s poliklinikou F. D. Roosevelta**

**BanskáBystrica**

*Sídlo* Nám. L. Svobodu 1, 975 17 Banská Bystrica

*Štatutárny orgán* Ing. Miriam Lapuníková, MBA, generálna riaditeľka

 Ing. Ivana Sklenková, ekonomická riaditeľka

*IČO*  00 165 549

*IČ DPH* SK2021 095 670

*Zriadená Zriaďovacou listinou MZ SR č. 1842/90-A/II-I z 18.12.1990 v znení*

 *neskorších zmien*

*IBAN* SK3581800000007000278282

BIC SPSRSKBA

(ďalej len **„kupujúci“** alebo aj **„verejný obstarávateľ“**)

**Článok II.**

**Úvodné ustanovenia**

1. Táto Rámcová zmluva (ďalej aj len „zmluva“) sa uzatvára ako výsledok verejného obstarávania v zmysle ZoVO. Kupujúci na obstaranie predmetu tejto zmluvy použil postup verejného obstarávania – nadlimitnú verejnú súťaž.
2. Predávajúci je podľa ZoVO uchádzačom, ktorý ponúkol najnižšiu cenu na predmet zákazky, a ktorý bol vo verejnom obstarávaní vyhodnotený ako úspešný uchádzač a jeho ponuka bola prijatá.
3. Táto zmluva sa uzatvára s  jedným účastníkom verejného obstarávania, bez opätovného otvorenia súťaže.
4. Zákazky sa budú počas platnosti tejto zmluvy zadávať v rámci podmienok určených v tejto rámcovej zmluve.

**Článok III.**

Predmet rámcovej zmluvy

* 1. Na základe tejto zmluvy sa predávajúci zaväzuje dodávať kupujúcemu na základe vystavených a potvrdených objednávok na dodávku prístrojov a príslušenstva pre chirurgický telemanipulátor (ďalej len Systém) zakúpený na základe kúpnej, licenčnej a servisnej zmluvy číslo........ podľa špecifikácie uvedenej v Prílohe č. 1 tejto zmluvy (ďalej aj len „tovar“).
	2. Kupujúci sa zaväzuje tovar dodaný v súlade s dojednanými zmluvnými podmienkami prevziať a zaplatiť zaň dohodnutú kúpnu cenu.
	3. Predávajúci bude dodávať kupujúcemu tovar na základe písomných čiastkových objednávok vystavených kupujúcim, v množstvách v nich uvedených podľa skutočných potrieb kupujúceho.
	4. Predávajúci sa zaväzuje dodať aj ďalšie nástroje a príslušenstvo, ktoré sú potrebné pre uskutočňovanie všetkých medicínskych výkonov so zakúpeným zariadením v zmysle bodu 3.1. a nachádzajú sa v katalógu v platnom znení.
	5. Prístroje a príslušenstvo podliehajú obmedzenej licencii na ich využívanie a prípravu na využívanie spolu so Systémom. Platnosť tejto licencie uplynie v momente, kedy prístroje alebo príslušenstvo dosiahnu maximálny počet použití uvedený v Dokumentácii priloženej k Prístrojom alebo Príslušenstvu. Kupujúci je zodpovedný za opätovné spracovanie prístrojov v súlade s Dokumentáciou.
	6. Súčasťou dodania tovaru sú aj služby spojené s dodaním tovaru do miesta plnenia, vo forme „s dodaním, clo vyplatené“, pričom riziko straty alebo poškodenia prechádza na Kupujúceho v momente dodania tovaru na miesto dodania určené kupujúcim.

**Článok IV.**

**Spôsob, čas a miesto plnenia objednávok**

* 1. Vystavené čiastkové objednávky na dodanie tovaru bude kupujúci zasielať predávajúcemu elektronicky prostredníctvom emailu, pričom predávajúci je povinný takto prijatú objednávku potvrdiť tiež elektronicky emailom na emailovú adresu, z ktorej bola objednávka zaslaná.
	2. Kupujúci v objednávkach uvedie:

a) označenie kupujúceho a predávajúceho,

b) číslo zmluvy, číslo objednávky a dátum jej vystavenia,,

c) názov tovaru, prípadne iné označenie,

d) množstvo tovaru,

e) dohodnutú kúpnu cenu za jednotku tovaru,

* 1. Predávajúci sa zaväzuje dodať tovar podľa doručenej a potvrdenej objednávky v termíne najneskôr do 14 dní od potvrdenia prijatia objednávky.
	2. Predávajúci je povinný dodať kupujúcemu spolu s tovarom faktúru a dodací list.
1. Miestom plnenia bude Fakultná nemocnica s poliklinikou F.D. Roosevelta, Námestie L. Svobodu 1, 975 17 Banská Bystrica, všeobecný sklad.
2. Tovar bude chránený – balený obvyklým spôsobom u dodávok tohto druhu tovaru tak, aby nedošlo k jeho poškodeniu, zničeniu alebo znehodnoteniu.
3. Kupujúci má právo odmietnuť prevzatie dodávky a vrátiť ju na náklady predávajúceho v prípade, že sa predmet dodávky nezhoduje s vystavenou a potvrdenou objednávkou.
4. Predávajúci je vzhľadom na rozsah plnenia oprávnený plniť svoje záväzky z tejto zmluvy aj prostredníctvom tretích osôb, subdodávateľov.
5. Predávajúci v plnom rozsahu zodpovedá za výber svojich subdodávateľov a/alebo spolupracujúcich tretích osôb.
6. Pokiaľ predávajúci použije na plnenie svojich záväzkov podľa tejto zmluvy tretiu osobu, subdodávateľa, zodpovedá tak, akoby záväzok z tejto zmluvy plnil sám.
7. Predávajúci je povinný oznámiť kupujúcemu bezodkladne akúkoľvek zmenu údajov o subdodávateľovi a rovnako tak prípadnú zmenu subdodávateľa a jeho údaje.
8. Predávajúci je povinný písomne predložiť kupujúcemu na odsúhlasenie každého subdodávateľa.

**Článok V.**

**Kúpna cena**

* 1. Kúpna cena je medzi zmluvnými stranami dohodnutá v zmysle zákona č. 18/1996 Z.z. o cenách v znení neskorších predpisov a jeho vykonávajúcej vyhlášky MF SR č. 87/1996 Z.z. v znení neskorších predpisov na základe cenovej ponuky predloženej predávajúcim v procese verejného obstarávania.
	2. Kúpna cena tovaru je uvedená  v Prílohe č. 1. Kúpna cena je pre kupujúceho konečná a zahŕňa všetky náklady súvisiace so zabezpečením a dodaním predmetu plnenia v súlade s ustanoveniami tejto zmluvy, vrátane dopravy, cla, dovoznej prirážky, obalov a ostatných poplatkov a nákladov súvisiacich s  dodaním predmetu plnenia do miesta dodania.
	3. Kúpne ceny sú dohodnuté ako jednotkové za merné hodnoty tovaru uvedené v špecifikácií v Prílohe č.1. Ceny sú uvedené v eurách, bez DPH, s DPH vo výške podľa platných právnych predpisov v čase uzatvorenia zmluvy.

**Článok VI.**

**Platobné podmienky**

* 1. Predávajúcemu vzniká nárok na zaplatenie kúpnej ceny na základe riadneho plnenia v súlade s touto zmluvou a vystavenou a potvrdenou objednávkou.
	2. Predávajúci sa zaväzuje, že kupujúcemu bude fakturovať len skutočne dodané množstvo tovaru s uplatnením cien, ktoré sú uvedené v Prílohe č. 1 k tejto zmluve.
	3. Kupujúci preddavky z kúpnej ceny neposkytuje.
	4. Kupujúci uhradí dohodnutú kúpnu cenu predávajúcemu na základe faktúry vystavenej predávajúcim a doručenej kupujúcemu za každú jednotlivú objednávku samostatne.
	5. Predávajúci doručí faktúru kupujúcemu spolu s prílohami. Faktúra musí byť vystavená v súlade s platnými právnymi predpismi, musí obsahovať všetky náležitosti účtovného a daňového dokladu a jej prílohou musí byť kópia potvrdeného dodacieho listu. Každá faktúra musí obsahovať aj odvolávku na číslo objednávky kupujúceho, číslo tejto zmluvy.
	6. Lehota splatnosti faktúry je **60 dní** od dňa jej doručenia kupujúcemu. Platby budú realizované bezhotovostným platobným prevodom. Faktúra sa považuje za uhradenú dňom pripísania finančných prostriedkov na účet predávajúceho.
	7. Ak faktúra obsahuje formálne, vecné alebo číselné chyby, alebo ak faktúra nemá náležitosti daňového dokladu podľa platnej legislatívy a kupujúci na túto skutočnosť upozorní predávajúceho, ten je povinný zaslať kupujúcemu opravený doklad. Lehota splatnosti faktúry, ktorá je 60 dní, začína v tomto prípade plynúť až okamihom doručenia opravenej faktúry, resp. faktúry ktorá spĺňa náležitosti daňového dokladu.

**Článok VII.**

**Podmienky úpravy ceny**

* 1. Predávajúci je oprávnený požadovať len také zmeny dohodnutej ceny, ktoré vyplývajú:
1. zo zmien daňových predpisov *(zmena výšky zákonnej sadzby DPH)*,
2. zo zmien colných predpisov,
3. zo zmien legislatívy, ktoré v čase spracovania ponuky nebolo možné predpokladať.
	1. V prípade, ak sa po uzatvorení tejto zmluvy preukáže, že na relevantnom trhu existuje nižšia cena za rovnaký alebo porovnateľný tovar, ktorý je predmetom tejto zmluvy a predávajúci už preukázateľne v minulosti za takúto nižšiu cenu tovar poskytol alebo stále poskytuje, pričom rozdiel medzi nižšou cenou a cenou podľa tejto zmluvy je viac ako 5% v neprospech ceny podľa tejto zmluvy, zaväzuje sa predávajúci poskytnúť kupujúcemu pre tovar objednaný po preukázaní tejto skutočnosti dodatočnú zľavu vo výške rozdielu medzi ním poskytovanou cenou podľa tejto zmluvy a nižšou cenou.

**Článok VIII.**

**Záručné podmienky a reklamácia vád tovaru**

* 1. Predávajúci sa zaväzuje dodať tovar v množstve, sortimente a akosti určenej príslušnými predpismi vzťahujúcimi sa na daný predmet tovaru, platnou legislatívou SR a podľa požiadaviek kupujúceho zadaných v tejto zmluve a v špecifikácii predmetu zákazky. Tovar dodaný v rozpore s predchádzajúcou vetou sa považuje za tovar dodaný s vadami.
	2. V prípade ak predávajúci dodá kupujúcemu tovar v kvalite, ktorá nezodpovedá požiadavkám kupujúceho alebo tovar, ktorý má vady, je poškodený alebo znehodnotený, je predávajúci povinný vymeniť tento tovar tovarom v zodpovedajúcej kvalite a bez vád alebo odstrániť vady tovaru, a to najneskôr do 10 pracovných dní od uznania reklamácie. Právo voľby medzi výmenou tovaru alebo odstránením vady je na strane kupujúceho. V prípade ak reklamáciu nie je možné vyriešiť podľa tohto ustanovenia zmluvy v stanovenej lehote, z objektívnych dôvodov, ktoré predávajúci oznámi kupujúcemu písomne, určí kupujúci písomne novú lehotu na výmenu tovaru alebo odstránenie vád. Ak nie je možné reklamáciu vyriešiť odstránením vady alebo výmenou tovaru, zmluvné strany sa môžu dohodnúť na zľave z ceny tovaru formou dobropisu alebo na odstúpení od zmluvy, pričom voľba práva je na strane kupujúceho.
	3. V prípade vzniku alebo zistenia vady tovaru, ktorá robí tovar neupotrebiteľným alebo funkčne len čiastočne upotrebiteľným, plynutie záručnej doby sa preruší až do jej úplného odstránenia, ktoré bude písomne potvrdené kupujúcim, záručná doba sa automaticky predĺži o túto dobu.
	4. Zodpovednosť predávajúceho za vady sa nevťahuje na bežné opotrebenie tovaru (alebo jeho časti) spôsobené používaním tovaru a neodbornou manipuláciou s tovarom v rozpore s návodom na obsluhu, v tomto prípade nie je predávajúci povinný odstrániť vady alebo vykonať servisný zásah na vlastné náklady, avšak predávajúci je povinný na základe žiadosti kupujúceho predložiť cenovú ponuku na opravu tovaru alebo výmenu chybného komponentu a na základe osobitnej objednávky vystavenej kupujúcim vady odstrániť.
	5. Predávajúci poskytne na dodaný tovar záruku v dĺžke 90 dní. Záruka sa nevzťahuje na vady, ktoré vznikli nesprávnou manipuláciou, alebo nesprávnym skladovaním tovaru kupujúcim. Predávajúci zodpovedá za kvalitu tovaru počas celej expiračnej doby tovaru.
	6. Ak nie je uvedené v tomto článku zmluvy inak, prípadné reklamácie a nároky z vád tovaru budú riešené v zmysle príslušných ustanovení § 409 a nasl. Obchodného zákonníka.
	7. Akékoľvek náklady spojené s oprávnenou reklamáciou kupujúceho znáša v plnom rozsahu predávajúci.
	8. Uplatnením nárokov podľa tohto článku zmluvy nie je dotknutý nárok kupujúceho na náhradu škody a zaplatenie zmluvnej pokuty.

**Článok IX.**

**Sankcie**

* 1. V prípade ak bude kupujúci v omeškaní so splnením peňažného záväzku v zmysle tejto zmluvy, je predávajúci oprávnený účtovať si úrok z omeškania vo výške podľa ustanovení § 369 ods. 2 zákona č. 513/1991 Zb. Obchodný zákonník v znení neskorších zmien a doplnení, v spojení s § 1 ods. 1 nariadenia vlády č. 21/2013 Z. z., ktorým sa vykonávajú niektoré ustanovenia Obchodného zákonníka.
	2. Kupujúci je oprávnený uplatniť si zmluvnú pokutu vo výške 0,1% z ceny nedodaného tovaru za každý, aj začatý deň omeškania v prípade, že predávajúci nedodrží zmluvne dohodnutú lehotu dodania a tovar nedodá ani do piatich dní po lehote dodania. Tým nie je dotknuté právo kupujúceho na náhradu škody, ktorá mu vznikla nedodržaním dohodnutého termínu plnenia.
	3. Kupujúci je oprávnený uplatniť si zmluvnú pokutu vo výške 0,1% z ceny vadného tovaru za každý, aj začatý deň omeškania v prípade, že predávajúci nedodrží zmluvne dohodnutú lehotu na výmenu vadného tovaru podľa článku VIII., bodu 8.5 zmluvy . Tým nie je dotknuté právo kupujúceho na náhradu škody, ktorá mu vznikla nedodržaním dohodnutého termínu výmeny vadného tovaru.
	4. Predávajúci sa zaväzuje, že si nebude voči kupujúcemu nárokovať iné, než vyššie uvedené sankcie.

**Článok X.**

**Prechod rizika a prechod vlastníckeho práva**

1. Prechod rizika za prípadné škody prechádza z predávajúceho na kupujúceho momentom odovzdania a prevzatia tovaru.
2. Prechod vlastníckeho práva k tovaru prechádza z predávajúceho na kupujúceho okamihom odovzdania a prevzatia tovaru.

**Článok XI**.

**Postúpenie a započítanie pohľadávok**

* 1. Zmluvné strany sa dohodli, že akékoľvek pohľadávky, ktoré eviduje predávajúci voči kupujúcemu, nie je možné, v zmysle § 525 ods. 2 zákona č. 40/1964 Zb. Občianskeho zákonníka, postúpiť na tretiu osobu bez predchádzajúceho písomného súhlasu kupujúceho.
	2. Na predchádzajúci písomný súhlas kupujúceho s postúpením pohľadávky na tretiu osobu sa v zmysle Príkazu ministra zdravotníctva SR č. 7/2017 zo dňa 25. septembra 2017, vyžaduje predchádzajúci písomný súhlas Ministerstva zdravotníctva SR.
	3. V prípade ak predávajúci postúpi pohľadávky na tretiu osobu v rozpore s týmto ustanovením zmluvy, je takéto postúpenie podľa ustanovenia § 39 zákona č. 40/1964 Zb. Občianskeho zákonníka neplatné.
	4. Predávajúci berie na vedomie, že jednostranné započítanie pohľadávok nie je možné. Započítanie pohľadávok kupujúceho je možné len na základe písomnej dohody o započítaní pohľadávok štátu, v zmysle § 8 zák. č. 374/2014 Z.z. o pohľadávkach štátu v platnom znení.

**Článok XII**.

**Skončenie ukončenie zmluvy**

1. Táto zmluva sa skončí uplynutím času, na ktorý bola dojednaná, vyčerpaním finančného limitu, podľa toho, ktorá z týchto skutočností nastane skôr.
2. Túto zmluvu je možné ukončiť aj na základe vzájomnej dohody oboch zmluvných strán k dátumu, ktorý si dohodnú.
3. Táto zmluva alebo jej časť môže byť vypovedaná ktoroukoľvek zo zmluvných strán aj bez udania dôvodu. Výpovedná lehota je 3 mesačná, a začína plynúť prvým dňom mesiaca nasledujúceho po doručení písomnej výpovede druhej zmluvnej strane ak nie je v tejto zmluve uvedené inak.
4. Ak zmluvná strana poruší podstatným spôsobom povinnosť vyplývajúcu z tejto zmluvy, druhá strana môže od zmluvy odstúpiť, ak to oznámi bez zbytočného odkladu po tom, čo  sa o tomto porušení dozvedela. Odstúpenie je účinné dňom jeho doručenia druhej zmluvnej strane. Za podstatné porušenie povinnosti sa považuje najmä: bezdôvodné odopretie plnenia tejto zmluvy, opakované dodanie tovaru s vadami alebo opakované nedodanie tovaru v stanovenom termíne a množstve a omeškanie kupujúceho s úhradou faktúry o viac ako dva mesiace.

**Článok XIII.**

**Trvanie, platnosť a účinnosť rámcovej zmluvy**

* 1. Táto zmluva sa uzatvára na dobú určitú, na obdobie 48 mesiacov odo dňa nadobudnutia jej účinnosti, alebo do vyčerpania finančného limitu..................., podľa toho, ktorá zo skutočností nastane skôr
	2. Táto zmluva nadobúda platnosť dňom jej podpisu štatutárnymi zástupcami oboch zmluvných strán a účinnosť dňom nasledujúcim po dni jej zverejnenia v Centrálnom registri zmlúv SR.

 **Článok XIV.**

 **Mlčanlivosť**

1. Všetky skutočnosti, informácie, podklady, stanoviská a údaje, ktoré sa zmluvné strany dozvedia v súvislosti so zmluvou, jej plnením, okrem skutočností, informácií a údajov, ktoré podliehajú zverejneniu a/alebo sprístupneniu podľa osobitných všeobecne záväzných právnych predpisov Slovenskej republiky, sú dôvernými informáciami. Zmluvné strany sú povinné zachovávať mlčanlivosť o dôverných informáciách, okrem prípadov, keď zo zmluvy alebo z príslušných všeobecne záväzných právnych predpisov vyplýva niečo iné. Poskytnúť dôverné informácie tretej osobe môže niektorá zo zmluvných strán len po predchádzajúcom písomnom súhlase druhej zmluvnej strany. Zmluvné strany budú zodpovedné za akékoľvek straty a škody, ktoré vzniknú z dôvodu nedodržania tejto povinnosti.

**Článok XV.**

 **Záverečné ustanovenia**

* 1. Neoddeliteľnou súčasťou tejto zmluvy je Príloha č. 1.Cenová ponuka vrátane špecifikácie, Príloha č.2 Zoznam subdodávateľov, v prípade, že plnenie bude plnené subdodávateľmi.
	2. Práva a povinnosti účastníkov, ktoré nie sú v tejto zmluve výslovne upravené, riadia sa ustanoveniami Obchodného zákonníka a inými všeobecne záväznými právnymi predpismi platnými na území Slovenskej republiky. Na objednávky vystavené na základe tejto zmluvy sa vzťahujú prednostne práva a povinnosti dojednané v tejto zmluve, v prípade práv a povinností výslovne neupravených v tejto zmluve alebo v objednávke sa práva a povinnosti vyplývajúce z objednávky spravujú ustanoveniami § 409 a nasl. Obchodného zákonníka.
	3. Podmienky tejto zmluvy boli zmluvnými stranami dohodnuté v súlade s legislatívou platnou na území Slovenskej republiky. Všetky spory vyplývajúce z tejto zmluvy alebo vzniknuté v súvislosti s ňou, budú zmluvné strany riešiť predovšetkým vzájomnou dohodou. Ak k dohode nedôjde, predložia spory na výlučné a konečné rozhodnutie súdu príslušnému v zmysle zákona č. 160/2015 Z.z. Civilného sporového poriadku.
	4. Túto zmluvu je možné meniť len písomnou formou, ako dodatok k zmluve, pri dodržaní ustanovení § 18 ZoVO, ktorý bude podpísaný obidvoma zmluvnými stranami. Tieto dodatky a stanú neoddeliteľnou súčasťou tejto zmluvy.
	5. Zmluvné strany sa dohodli, že ak by akékoľvek ustanovenie tejto zmluvy bolo z akéhokoľvek dôvodu neplatné, je neplatným len toto ustanovenie, pokiaľ z povahy, z obsahu alebo z okolností tejto zmluvy, za ktorých došlo k jej uzatvoreniu, nevyplýva, že toto ustanovenie nemožno oddeliť od ostatného obsahu a pokiaľ to nie je vylúčené právnymi predpismi. V prípade, ak by došlo k situácii uvedenej v predchádzajúcej vete, zmluvné strany vykonajú bezodkladne doplnenie zmluvných podmienok v súlade so ZoVO tak, aby bol zachovaný zmysel a účel neplatného ustanovenia. Uvedené doplnenie nevykonajú iba v prípade, ak by bol už samotný zmysel a účel neplatného ustanovenia právne nemožný a/alebo nedovolený a teda neplatné ustanovenie by objektívne nebolo možné nahradiť iným platným ustanovením so zachovaním jeho zmyslu a účelu.
	6. Zmluvné strany sa dohodli, že na doručovanie všetkých písomností vyplývajúcich z tohto zmluvného vzťahu sa primerane použijú ustanovenia § 111 až § 113 zákona č. 160/2015 Z.z. Civilného sporového poriadku.
	7. Táto rámcová zmluva je vyhotovená v štyroch rovnopisoch z ktorých každý má platnosť originálu. Kupujúci aj predávajúci obdržia po dvoch rovnopisoch.
	8. Zmluvné strany vyhlasujú, že si túto rámcovú zmluvu prečítali, porozumeli jej obsahu a s dohodnutými podmienkami súhlasia, čo potvrdzujú svojimi podpismi.
	9. Zmluvné strany vyhlasujú, že sú spôsobilé k zmluvným prejavom v tejto zmluve, že si rámcovú zmluvu prečítali, jej obsahu porozumeli a na znak súhlasu ju slobodne a vážne podpísali.

|  |  |
| --- | --- |
| V Banskej Bystrici dňa .......................... | V ............................... dňa ........................ |
| ...................................................**Ing. Miriam Lapuníková, MBA**generálna riaditeľkaFakultná nemocnica s poliklinikou F. D. Roosevelta Banská Bystrica | ................................................... |
| ...................................................**Ing. Ivana Sklenková**ekonomická riaditeľkaFakultná nemocnica s poliklinikou F. D. Roosevelta Banská Bystrica |  |